ms en id id en en en en en ar en ms id ms ms az ms ms ms ms ms id id id nds tr en id en en en en en su ms en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Hanya Ali boleh mengarah Sultan senyum - abdnaddin
Ingin Berkisah Dengan Cara Sendiri
Home Unlabelled Hanya Ali boleh mengarah Sultan senyum
✔ abd naddin Diterbitkan 1:30 PTG
Rakan saya yang seorang ini, memang luar biasa. Hanya dia sahaja (dan mungkin orang-orang sejenisnya) yang boleh mengeluarkan arahan kepada Sultan. Orang biasa tidak dibenarkan berbuat begitu kerana kita akan dianggap menderhaka dan tidak tahu adab susila. Tapi Ali Hassan Omar boleh mengarah Sultan. Luar biasa.
Kata Ali, beliau banyak kali mengarahkan Sultan atau raja untuk tersenyum di depan kamera. Bukan itu saja, beliau pernah mengarah Ketua Menteri, Perdana Menteri, menteri-menteri untuk tersenyum, berpusing atau duduk dengan betul.
Kerana Ali Hassan seorang jurugambar.Beliau kini berusia 66 tahun merupakan bekas pelajar Sabah College. Selepas berkhidmat beberapa bulan di Hospital Queen Elizabeth, Ali menukar kerjanya sebagai jurufoto di Jabatan Penerangan Malaysia selama 32 tahun.Jawatan terakhirnya sebelum bersara ialah Ketua Unit Fotografi, Jabatan Penerangan.
Beliau dikenal sebagai Dark Room Man. Sebagai seorang jurugambar berpengalaman, beliau pernah dihantar berkursus di Jepun pada tahun 1970 di bawah Rancangan Colombo.
Sebenarnya banyak pengalaman yang diceritakan oleh Ali. Beliau pernah diajak oleh seorang wanita untuk membuat liputan di lapangan terbang. Di tengah perjalanan, beliau dibawa singgah ke satu tempat, sebenarnya beliau dipaksa untuk mengambil gambar suami si wanita tadi yang didapati sedang berasmara dengan seorang wanita lain. Lucu sekali ceritanya.
Ada satu pengalaman lagi, waktu beliau mengambil gambar di Tenom, awal tahun 70-an dulu.Beliau hampir ditetak dengan parang kerana waktu itu orang-orang disana menganggap negatif gambar itu sebagai hantu kerana tidak nampak wajahnya. Dan menurut kepercayaan orang disana ketika itu, tidak boleh menggambar orang kerana ia boleh membawa penyakit? , kata Ali. Kami tak henti-henti tertawa kerana banyak cerita Ali yang melucukan.
"Saya saja yang pernah perintah Sultan supaya tersenyum ketika mengambil gambar mereka", katanya. Nasib baik saya tidak dianggap menderhaka, katanya.
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
Mohd Isa Abd Razak 7 Mac 2009 3:14 PTG
Tajuknya menarik. Isinya pun menarik. Jikalau kisah lengkap Ali tersiar di akhbar tempatan, elok masukkan dalam blog tuan.
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin